作者:湯舜民
標題:梁州・雲去也山容妥貼，雲來也山色模糊。真乃是一聲杜宇不知處。青隱
內容:隱渾疑太華，白漫漫錯認蓬壺。黑黯黯難分吳越，綠迢迢不辯衡廬。雲連山遠近相逐，山連雲上下相續。可知道陸士衡醞釀做文章，王摩詰收拾在肺腑，狄仁傑迤逗出嗟吁。老夫，道歟。既思親便索尋親去，愁險峻憚勞苦。卻把雲山寫作圖，於理何知。